COMUNICAT AJUNTAMENT DE BURJASSOT
2025-07-24

La Conselleria de Sanitat, en l’actualització que ha fet hui, dimarts 7 de juliol, sobre les dades de positius amb PCR en casos de Covid-19, ha confirmat que Burjassot ha patit un augment de nou casos, des de divendres passat 3 de juliol. D’aquests casos, tal com han informat aquest Ajuntament des de Salut Pública, sis s’han produït en mateixa unitat familiar i tres són independets.

S’han realitzat ja totes les proves a les persones de l’entorn de les persones que han donat positiu i Salut Pública ha informat que la situació i la traçabilitat està controlada.

No obstant això, des de l’Ajuntament es vol fer una crida a la prudència i a la tranquil·litat de la ciutadania. «Prudència en els nostres hàbits de protecció, fent ús de màscara i la distància social de seguretat, i tranquil·litat respecte a la nostra ciutat i a la nostra salut. Siguem rigorosos amb la informació i no fem pàbul de comentaris que provinguen de fonts desconegudes i no col·laborem a crear situacions d’intranquil·litat innecessàries», ha declarat l’alcalde de Burjassot, Rafa García.

Davant qualsevol altra novetat, l’Ajuntament de Burjassot informarà degudament i si fora necessari adoptar qualsevol mesura, també seran comunicades. Mesures que de moment no es contemplen ja que la situació està sota seguiment de la Conselleria de Sanitat.